Kornelis van der Vlis
Kornelis Jan van der Vlis (Vlaardingen, 10 april 1907- ???) wie in Nederlânsk boargemaster yn oarlochstiid. 

Op 1 febrewaris 1942 waard er út namme fan de NSB ta boargemaster fan Hinnaarderadiel beneamd. Twa jier letter, op 25 april 1944, waard er ynstallearre as boargemaster fan Frjentsjer. Fan 20 septimber 1944 oant 24 febrewaris 1945 wie Van Der Vlis ek waarnimmend boargemaster fan It Bilt.

Yn 1945 waard Van Der Vlis yn Frjentsjer opfolge troch Jan Dijkstra. Op 2 oktober 1946 waard er troch it tribunaal yn Harns feroardield ta fjouwer jier finzenis en ferlear er it rjocht om ea noch in iepenbier amt te besetten.

Kornelis van der Vlis is de heit fan de eardere Sjef-Definsjestaf Arie van der Vlis en pake fan Tristan van der Vlis, de dieder fan de sjiterij yn Alphen aan den Rijn.

Nederlânsk politikus
Boargemaster fan Frjentsjer
Boargemaster fan Hinnaarderadiel
Boargemaster fan It Bilt
Nederlânsk kollaborateur yn de Twadde Wrâldkriich
NSB-politikus
Persoan berne yn 1907
Persoan stoarn yn de 20e iuw